་གྱིས་མ་རིག་པ་ལ་འཇོག་ན་དེའི་རྐྱེན་
གྱིས་བྱུང་བའི་ལས་ཕལ་ཆེར་མི་དགེ་བ་ཡིན་ཞེས་སྦྱར་ཏེ། དགེ་བ་སྲིད་ཀྱང་དེ་རྙེད་པར་
དཀའ་བའོ། ། མ་དག་པའི་སྣང་བ་ཞེས་པས་ལས་རྒྱུ་འབྲས་ལ་ཡིད་ཆེས་བསྟན་ཏེ། འདི་
ལ་འཁྲུལ་སྣང་དང༌། ལས་སྣང་གཉིས་ལས། འཁྲུལ་སྣང་འདི་ལ་ཡང་དབང་ཆེ་ཆུང་དང༌།
ལོངས་སྤྱོད་ཆེ་ཆུང་དང༌། བདེ་སྡུག་སོགས་ཀྱི་ཁྱད་པར་མྱོང་བས་གྲུབ་པས་དེ་དག་ལས་
ཀྱི་ ཁྱད་ པར་ ལས་བྱུང་ བར་ གྲུབ་ པའི་ཕྱིར་དང༌ ། ། ལས་སྣང་ ལ་ གཞི་ གཅིག་ ལ་ མཐོང་
ཚུལ་ཐ་དད་པ་འདི་རྣམས་ལས་ཀྱི་ཁྱད་པར་སོ་སོར་བསགས་པ་ལས་བྱུང་བར་གྲུབ་པའི་
ཕྱིར་རོ། །དེ་ལྟར་ལས་རྒྱུ་འབྲས་ལ་ཡིད་ཆེས་སྐྱེས་ནས་མི་དགེ་བ་བཅུ་སྤོང༌། དགེ་བ་བཅུ་
བསྒྲུབ་པར་འདོད་པའི་ཚེ། སོ་སོ་ཐར་པ་གཏན་ཁྲིམས་བདུན་པོ་གང་རུང་སྦྱིན་པས་དེ་
ཉིད་ལ་མི་དགེ་བ་བཅུ་སྤོང་དང༌། དགེ་བ་བཅུ་སྒྲུབ་པ་ཚང་བའི་ཚུལ་སྔར་བཤད་པ་ལྟར་
ཡིན་ལ། འཁོར་བའི་ཉེས་དམིགས་ཤེས་པ་སྔོན་དུ་སོང་བས་སོ་སོ་ཐར་པའི་སྡོམ་པར་
འགྱུར་གྱི་འཇིགས་སྐྱོབ་དང་ལེགས་སྨོན་དུ་འགྱུར་བའི་གོ་སྐབས་མེད་དོ། །གཞུང་འདི་
དག་ གིས་ ལམ་ འབྲས་ བུ་ དང་ བཅས་ པ་ ཡོངས་ རྫོགས་ བསྟན་ པའི་ དབང་ དུ་ བྱས་ ན།
སོ་ཐར་དང༌། བྱང་སེམས་ཀྱི་སྡོམ་པས་རྒྱུད་སྦྱོང་བ་གཉིས་ཀ་ཡང་རྣལ་འབྱོར་པ་ཞེས་པའི་
-9-

བསོད་ནམས་སེང་གེའི་གསུང་།
སྐབས་སུ་འབྱུང་བ་ཡིན་གྱི་འདིར་འབྱུང་བ་ནི་མ་ཡིན་ནོ། །གཉིས་པ་ཉམས་ཀྱི་སྣང་བ་
ལ་ ཐུན་ མོང་ གི་ རྣལ་ འབྱོཪ་ པས་ ཐུན་ མོང་ གི་ ཉམས་ རྒྱུད་ ལ་ སྐྱེས་ སྐྱེས་ སུ་ བསྒོམ་ པ་
དང༌།
ཐུན་མོང་མ་ཡིན་པའི་རྣལ་འབྱོར་པས་སྐྱེ་འགྱུར་གྱི་ཉམས་ལ་ངེས་ཤེས་བསྒོམ་པ་
གཉིས་ལས། དང་པོ་ཐུན་མོང་གི་རྣལ་འབྱོར་པ་ལ། ཐུན་མོང་གི་ཏིང་ངེ་འཛིན་ལ། ཐུན་མོང་
གི་ཉམས་ཀྱི་སྣང་བ་ཞེས་སྦྱར། ཐུན་མོང་གི་རྣལ་འབྱོར་པ་ནི་ཐེག་པ་ཆེན་པོ་ཕ་རོལ་ཏུ་ཕྱིན་
པའི་ལམ་སྒོམ་པ་པོའོ། །ཐུན་མོང་གི་ཏིང་ངེ་འཛིན་ནི་བྱམས་པ་དང་སྙིང་རྗེ་དང་བྱང་ཆུབ་
ཀྱི་སེམས་གསུམ་མོ། །ཐུན་མོང་གི་ཉམས་ཀྱི་སྣང་བ་ནི་དེ་དག་སོ་སོའི་ཉམས་མྱོང་རྒྱུད་ལ་
སྐྱེས་པའོ། །སྐབས་འདིར་བྱམས་པ་དང་སྙིང་རྗེ་སྔོན་དུ་སོང་ནས་ཆོ་ག་གང་ཡང་རུང་བས་
བྱང་སེམས་ཀྱི་སྡོམ་པ་བླངས། དེ་ནས་སྨོན་འཇུག་གི་སེམས་བསྐྱེད་བསྒོམ་པ་ཡང་རུང་ལ།
ཡང་སྨོན་འཇུག་གི་སེམས་བསྐྱེད་ཀྱི་དམིགས་པ་སྔོན་དུ་སོང་ནས་དེའི་འོག་ཏུ་ སྡོམ་པ་
བླངས་པ་ཡང་རུང་ངོ༌། །དོན་དམ་བྱང་ཆུབ་ཀྱི་སེམས་ནི་སྔགས་ལམ་ལ་འཇུག་པའི་སྔོན་
འགྲོ་ཙམ་ཡིན་ལ་སྐབས་འདིར་མ་བསྒོམས་ཀྱང་རུང་ཞིང༌། ཕ་རོལ་ཏུ་ཕྱིན་པའི་ལྟ་སྤྱོད་
ཡོངས་རྫོགས་སྔགས་ལམ་གྱི་སྔོན་འགྲོར་བྱེད་ན་སྐབས་འདིར་ངེས་པར་བསྒོམ་དགོས་
སོ། །གཉིས་པ་ནི་ཉམས་ཀྱི་སྣང་བ་ཞེས་པའི་ཚིག་ཟུར་ལ་བརྟེན་ནས་བྱམས་སྙིང་རྗེ་བྱང་
ཆུབ་ཀྱི་སེམས་ཀྱི་མྱོང་བ་རྒྱུད་ལ་སྐྱེས་པ་ཙམ་མ་ཡིན་པར་ཉམས་སྣང་ཁྱད་པར་ཅན་ཅིག་
ཡོད་པར་དཔོག་ནུས་ཏེ། དེ་དག་གི་མྱོང་བ་རྒྱུད་ལ་སྐྱེས་པའི་ཚེ་ན་ཡང༌། སྣང་བ་རང་གི་
ངོ་བོ་ནི་སྔར་གྱི་འཁྲུལ་སྣང་དེ་ལས་མ་འདས་པའི་ཕྱིར་རོ། །དེས་ན་ཉམས་སྣང་ཁྱད་པར་
ཅན་དེ་ཅི་ཞིག་ཡིན་སྙམ་དུ་ཚོལ་བའི་ཚེ། རྣལ་འབྱོར་པས་བསྐྱེད་རྫོགས་ཀྱི་ལམ་བསྒོམས་
པས་སྤྱིར་ཉམས་སྣང་བསམ་གྱིས་མི་ཁྱབ་པ་ཞིག་སྐྱེ་ལ། དེ་ཡང་བསྡུ་ན་སྔར་བཤད་པ་
ལྟར་གྱི་བཅོ་ལྔར་འདུས་སོ་ཞེས་བླ་མས་སྟོན་པའི་ཚེ། ཕ་རོལ་ཏུ་ཕྱིན་པའི་ལམ་ཙམ་གྱིས་
བློ་མ་ཚིམ་པར་ཟབ་མོ་སྔགས་ཀྱི་ལམ་ལ་འཇུག་པར་འདོད་པའི་བློ་སྐྱེ་བའོ། །
གསུམ་ པ་དག་ པའི་སྣང་བ་ནི། བདེ་བར་གཤེགས་པ་ཞེས་སོགས་ཏེ། གཞུང་གི་
བསྟན་ཚུལ་ནི་སྔ་མ་དང་འདྲ་ལ། སྐབས་འདིར་ཐོབ་བྱའི་འབྲས་བུ་གཏན་ལ་དབབ་པ་
- 10 -

སྣང་བ་གསུམ་གྱི་སྐབས་སུ་ཉེ་བར་མཁོ་བའི་གསལ་བྱེད།
ཙམ་མ་ཡིན་པར་འབྲས་བུ་ལ་སྤྲོ་བ་སྐྱེས་ནས་དེ་མྱུར་དུ་ཐོབ་པའི་ཕྱིར་སྔགས་ལམ་ལ་
བརྩོན་པ་བསྐྱེད་པའོ། །བཞི་པ་ནི། སྤྱིར་གང་ཟག་གི་རིགས་ལ་ཚེ་འདིར་བསྟན་པ་ལ་མ་
ཞུགས༌པ༌དང༌། ཞུགས་པ་གཉིས་ལས། མ་ཞུགས་པ་ལ་དང་པོ་ནས་ཕྱག་ཆེན་མཆོག་གི་
དངོས་གྲུབ་འདོད་པ་དང༌། ཚེ་འདིའི་འཇིགས་སྐྱོབ་དང་སྐྱེ་བ་ཕྱི་མ་ལྷ་མིའི་གོ་འཕང་ཙམ་
འདོད་པ་གཉིས་ལས། དང་པོ་ནི། སྐྱེ་བ་དཔག་ཏུ་མེད་པ་ནས་ཐེག་པ་ཆེན་པོ་ལ་བློ་སྦྱངས་
པའི་སྐལ་ལྡན་ཅིག་ཆར་བ་ཡིན་པས་ལམ་གྱི་གཞི་བཅའ་བ་དེ་དག་མི་དགོས་པར་སྨིན་
བྱེད་ནས་བརྩམས་ཏེ། ལམ་ཁོ་ན་བསྟན་པར་བྱ་བ་ཡིན་ནོ། །འདི་ལ་ཡང་དབང་གི་སྔོན་དུ་
སེམས་བསྐྱེད་ཀྱི་ཆོ་ག་ཕྱག་ལེན་ལ་མཛད་པར་མངོན་རྟོགས་ལྗོན་ཤིང་ལས་
པས་གསུངས་
སོ། །གཉིས་པ་ནི་སྐལ་དམན་ རིམ་འཇུག་པ་ཡིན་པས། འཁོར་བའི་ཉེས་དམིགས་ནས་
བརྩམས་ཏེ། གསང་སྔགས་ལ་སྤྲོ་བ་བསྐྱེད་པའི་བར་གྱིས་ལམ་གྱི་གཞི་བཅའ་བ་ཐམས་
ཅད་ བསྟན་ པར་ བྱ་ བ་ ཡིན་ནོ། །གཉིས་ པ་ ཚེ་ འདིར་ བསྟན་ པ་ ལ་ ཞུགས་ པ་ ལ་ ཡང་ །
ཉན་ཐོས་ཀྱི་ལམ་ལ་ཞུགས་པ་དང༌། ཐེག་པ་ཆེན་པོ་ཕ་རོལ་ཏུ་ཕྱིན་པའི་ལམ་ལ་ཞུགས་པ་
གཉིས་ལས་དང་པོ་ལ་མ་དག་པའི་སྣང་བའི་ཁྲིད་བོར་ནས་བྱམས་པ་སྙིང་རྗེ་བྱང་ཆུབ་ཀྱི་
སེམས་གསུམ་བསྟན་ཏེ། གསང་སྔགས་ལ་སྤྲོ་བ་སྐྱེས་པའི་ཚེ་སྔགས་ལམ་ལ་གཞུག་པར
བྱའོ། །གཉིས་པ་ལ་ཉམས་ཀྱི་སྣང་བའི་ཁྲིད་ཀྱང་བོར་ནས། གསང་སྔགས་ལ་སྤྲོ་བ་ཡོད་
ན་སྨིན་བྱེད་ནས་བསྟན་པར་བྱ་བ་ཡིན་ཞིང༌། སྤྲོ་བ་མེད་ན། བུ་ཚུར་ཐེག་པ་ཆེན་པོ་ལ། །
ཞེས་སོགས་ཀྱིས་གསང་སྔགས་ལ་སྤྲོ་བ་བསྐྱེད་ནས་དེའི་འོག་ཏུ་སྔགས་ཀྱི་ཐེག་པ་སྦྱིན་
པཪ་ རྗེ་ བཙུན་ རྩེ་ མོས་ གསུངས་ སོ། ། །ལྔ་ པ་ནི། འོ་ན་ དམ་ པ་ གཞན་ གྱིས་ བཀྲི་ ཚུལ་
ལས། ཐོག་མར་དལ་འབྱོར་རྙེད་དཀའ་དང༌། འཆི་བ་མི་རྟག་པས་བཀྲི་བ་དང་འགལ་ལོ་
སྙམ་ན། བཀའ་གདམས་པའི་གདམས་ངག་རྣམས་ལས་དེ་ལྟར་འབྱུང་བ་ནི་གང་ཟག་ཅིག་
ཉིད་སྐྱེས་བུ་གསུམ་གྱི་ལམ་གྱིས་བཀྲི་བའི་རིམ་པ་ལ་དགོངས་ཏེ་སྐྱེས་བུ་ཆུང་ངུ་ཚེ་འདི་ལ་
བློ་ལྡོག་ནས་སྐྱེ་བ་ཕྱི་མ་ལྷ་མིའི་གོ་འཕང་དོན་དུ་གཉེར་བ་ཡིན་ལ། དེ་ལ་དལ་འབྱོར་རྙེད་
དཀའ་དང༌། འཆི་བ་མི་རྟག་པས་ཚེ་འདི་ལ་བློ་ལྡོག་དགོས། སྐྱེས་བུ་འབྲིང་པོ་ནི་དེའི་འོག་
- 11 -

བསོད་ནམས་སེང་གེའི་གསུང་།
ཏུ་ འཁོར་ བ་ མཐའ་དག་ སྤངས་ནས་མྱང་འདས་ཙམ་དོན་དུ་གཉེར་བ་ཡིན་ལ། ། དེ་ལ་
འཁོར་བའི་ཉེས་དམིགས་དང༌། ལས་རྒྱུ་འབྲས་ལ་ཡིད་ཆེས་ཀྱི་འཁོར་བ་སྤང་འདོད་ཀྱི་བློ་
བསྐྱེད་དགོས། སྐྱེས་བུ་ཆེན་པོ་ནི་རང་དོན་ལ་སྲེད་པ་སྤངས་ནས་སེམས་ཅན་གྱི་དོན་དུ་བླ་
ན་མེད་པའི་བྱང་ཆུབ་འདོད་པ་ཡིན་ལ། དེ་ལ་བྱམས་སྙིང་རྗེ་བྱང་ཆུབ་ཀྱི་སེམས་གསུམ་
གྱིས་ཐེག་པ་ཆེན་པོའི་བློ་བསྐྱེད་དགོས་པས་འདིའི་དབང་དུ་བྱས་པ་ཡིན་ཅིང༌། ཡང་གང་
ཟག་གསུམ་སྐྱེས་བུ་གསུམ་གྱི་ལམ་གྱིས་སོ་སོར་བཀྲི་བའི་ཚེ་ན་དམན་མཆོག་གི་རིམ་པ་
ཡིན་ནོ། །འདི་ལྟ་བུའི་གོ་རིམ་ལུགས་འདིའི་ཐུན་མོང་བའི་སྐབས་ སུ་ཡང་གསོ་སྦྱོང་ནི་
སྐྱེས་བུ་ཆུང་ངུའི་བཀྲི་ཚུལ་དང༌། བསླབ་པའི་གནས་བཅུ་ནི་སྐྱེས་བུ་འབྲིང་གི་བཀྲི་ཚུལ་
དང༌། སེམས་བསྐྱེད་དང་ལྟ་བ་གཉིས་ནི་སྐྱེས་བུ་ཆེན་པོའི་བཀྲི་ཚུལ་ཡིན་པས་འདིར་ཡང་
ཡོད་ཅིང༌ ། ། བརྒྱུད་ པ་ འདིའི་ ལུགས་ ཀྱི་ ཞེན་ པ་ བཞི་ བྲལ་ སོགས་ ལ་ ཡང་ རིམ་ པ་
་ པ་ འདི་
ཉིད་ཡོད་དོ། །མན་ངག་ཐུན་མོང་མ་ཡིན་པའི་སྐབས་འདིར། ཐོག་མར་འཁོར་བའི་ཉེས་
དམིགས་ནས་བཀྲི་བ་ནི་དངོས་གཞི་སྔགས་སྡོམ་ལ་འཇུག་པ་ལ་ཐེག་པ་ཆེན་པོའི་སེམས་
བསྐྱེད་སྔོན་དུ་འགྲོ་བ་དགོས༌ཤིང༌། དེ་ལ་ཡང་སོ་སོ་ཐར་པའི་སྡོམ་པ་སྔོན་དུ་འགྲོ་བ་
དགོས། དེ་ལ་ཐོག་མར་ངེས་འབྱུང་གི་བསམ་པ་དགོས་པ་ནི་སྐལ་དམན་རིམ་འཇུག་པའི་
བཀྲི་ ཚུལ་ ལ་ མི་ དགོས་ ཁ་ མེད་ ཀྱི་ ཆོས་ རྣམས་ ཡིན་ པས་ འདིའི་དབང་དུ་བྱས་པའོ། །
དལ་འབྱོར་རྙེད་དཀའ་དང་འཆི་བ་མི་རྟག་པ་ནི་ཚེ་འདིར་སྲེད་པ་སྐྱེས་ན་དེ་བཟློག་པའི་ཆེད་དུ་
དགོས་ཀྱི་གཞན་ལ་མི་དགོས་པས་ཁྲིད་ཀྱི་གཞུང་ཤིང་དུ་འཁོར་བའི་ཉེས་དམིགས་ཀྱི་
འོག་ཏུ་བཤད་ཅིང༌། ཞུས་ལན་གསལ་བར། དེ་ལྟར་བསམས་ཀྱང་ཚེ་འདིར་སྲེད་པ་ན། །
མི་རྟག་པ་ནི་ཐུན་མཚམས་ཐམས་
ས་ཅད་དུ། །ཡང་ཡང་དྲན་པར་བྱ་ཡི་མི་རྟག་པ། །རྟག་ཏུ་
མི་བསམ་དུས་འདས་དགོས་མེད་ཕྱིར། །ཞེས་གསུངས་སོ། །འདི་ལྟ་བུའི་རིམ་པ་ནི་གཞུང་
ལུགས་ གཞན་ ལ་ ཡང་ ཡོད་ དེ། གཏན་ཁྲིམས་བདུན་ པོ་ རེ་ རེ་ ལ་ ཡང༌ ། ། འཇིགས་ སྐྱོབ།
ལེགས་སྨོན། སོ་ཐར་གསུམ་གསུམ་ཡོད་པ་ལས། ཡོན་ཤཱཀ་གཉིས་ཀྱི་གཞུང་དུ་སོ་ཐར་
ཁོ་ན་འཆད་པའི་དབང་དུ་བྱས་ནས། གཞུང་གི་ཐོག་མར་ངེས་པར་འབྱུང་བའི་ཚུལ་ཁྲིམས་
- 12 -

སྣང་བ་གསུམ་གྱི་སྐབས་སུ་ཉེ་བར་མཁོ་བའི་གསལ་བྱེད།
ཀྱི་དབང་དུ་བྱས་ཏེ་ཞེས་དང༌། ངེས་པར་འབྱུང་བའི་ཚུལ་ཁྲིམས་སྡུག་བསྔལ་སྤོང༌། །ཞེས་
འབྱུང་བའི་ཕྱིར་དང༌། མངོན་རྟོགས་རྒྱན་ལས། གང་ཟག་ཅིག་ཉིད་ཆོས་སྐུའི་ཕྲིན་ལས་ཉི་
ཤུ་རྩ་བདུན་གྱིས་མི་གནས་པའི་མྱང་འདས་སུ་རིམ་གྱིས་ཁྲིད་པ་ལ་ཡང༌། འགྲོ་རྣམས་ཞི་
བའི་ལས་དང་ནི། །ཞེས་ཐོག་མར་ངེས་འབྱུང་གི་བསམ་པ་གསུངས་པ་ལྟ་བུའོ། །དྲུག་པ་ནི།
འོ་ན་སྣང་བ་གསུམ་གྱི་གཞུང་འདི་དག་གིས་ལམ་འབྲས་བུ་དང་བཅས་པ་ཡོངས་རྫོགས་
བསྟན་པར་སྔར་བཤད་པ་དང་འགལ་ལོ་སྙམ་ན། མི་འགལ་ཏེ། འདི་མཐའ་འདི་ཙམ་ཁོ་
ནར་གནས་སོ་ཞེས། །དེ་མཐའ་དེ་ཙམ་ཁོ་ནར་རྣམ་དཔག་ན། །འགྲོ་བའི་བླ་མའི་གསུང་
ལས་བརྒལ་བ་སྟེ། །དེས་ན་མཐའ་མེད་དགོངས་པ་དཔྱོད་པར་བྱ། །ཞེས་པ་ལྟར་རྫོགས་
པའི་སངས་རྒྱས་ཀྱི་གསུང་ཚིག་གཅིག་ཉིད་ལ་ཡང་མན་ངག་དང་ལྡན་ན་དོན་བསམ་གྱིས་
མི་ཁྱབ་པ་བཤད་དུ་རུང་བའི་ཕྱིར་རོ། །དེས་ན་ལམ་དང་འབྲས་བུ་ཡོངས་རྫོགས་བསྟན་
པ་ནི། འཁོར་འདས་ཐུན་མོང་བའི་གཞུང་ཚོམ་བུ་རེ་རེས་ཀྱང་ལམ་འབྲས་བུ་དང་བཅས་
པ་ཡོངས་རྫོགས་བསྟན་པའི་དབང་དུ་བྱས་ལ། ལམ་གྱི་གཞི་བཅའ་ལ་སྦྱར་བ་ནི་རྡོ་རྗེའི་
ཚིག་རྐང་གི་དོན་ཐམས་ཅད་གང་ཟག་གཅིག་གི་ཉམས་ལེན་ལ་སྦྱར་བའི་དབང་དུ་བྱས་
པའོ། །འདི་ལྟ་བུའི་སྦྱར་ཚུལ་༌བཀའ༌དང༌བསྟན་བཅོས་གཞན་ལ་ཡང་ཡོད་དེ། རྩ་རྒྱུད་
བརྟག་པ་དང་པོའི་ལེའུ་བཅུ་གཅིག་པོ་གང་ཟག་ཅིག་གི་ཉམས་ལེན་ལ་སྦྱར་བའི་ཚེ་ལེའུ་
དང་པོས་ལྟ་བ་དང༌། བརྒྱད་པས་ཉེ་རྒྱུ་སྟོན་ཀྱང༌། ལེའུ་དང་པོ་ཉིད་ལ་རྟེན་དཀྱིལ་འཁོར་
ལ་གནད་དུ་བསྣུན་པའི་རྫོགས་རིམ་ཡོངས་རྫོགས་དང༌། ལེའུ་བརྒྱད་པ་ཉིད་ལ་ལས་དང་
པོ་པ་ནས་འབྲས་བུ་ལ་མཚམས་སྦྱར་བའི་བར་གྱི་བསྐྱེད་རྫོགས་ཡོངས་སུ་རྫོགས་པ་ཡོད་
པ་ལྟ་བུ་དང༌། · མངོན་རྟོགས་རྒྱན་ ལ་སྐབས་བརྒྱད་གསུངས་པ་གང་ཟག་ཅིག་གི་ཐོས་
བསམ་གྱིས་གཏན་ལ་དབབ་པར་བྱ་བའི་ཡུལ། ཉམས་ལེན་གྱི་སྦྱོར་བ། ཉམས་སུ་བླངས་
པའི་འབྲས་བུ་གསུམ་དུ་བསྡུ་བའི་ཚེ་ན་ཡང་རྣམ་མཁྱེན་ཅིག་ཉིད་ལ་ཡང་དེ་ཐམས་ཅད་
ཚང་བ་དང༌། དེའི་ནང་ནས་སེམས་བསྐྱེད་དང༌། གདམས་ངག་ལྟ་བུ་རེ་རེ་ལ་ཡང་ཐེག་པ་
ཆེན་པོའི་ལམ་འབྲས་བུ་དང་བཅས་པ་ཚང་བར་ཡོད་པ་ལྟ་བུའོ། །གསུམ་པ་ནི་ཅིའི་ཕྱིར་
- 13 -

བསོད་ནམས་སེང་གེའི་གསུང་།
སྣང་བ་གསུམ་གྱི་སྒོ་ནས་བསྟན་ཅེ་ན། ལམ་འབྲས་བུ་དང་བཅས་པ་ཡོངས་རྫོགས་བསྟན་
པའི་དབང་དུ་བྱས་པའི་ཚེ་སྣང་བ་གསུམ་གྱི་སྒོ་ནས་བསྟན་པའི་དགོས་པ་ནི་འཁོར་འདས་
ཀྱི་ཆོས་ཐམས་ཅད་སྣང་བ་གསུམ་གྱིས་བསྡུས་པར་ཤེས་པའི་ཆེད་ཡིན་ལ། ལམ་གྱི་གཞི་
བཅའ་ལ་སྦྱར་བའི་ཚེ་སྣང་བ་གསུམ་གྱི་སྒོ་ནས་བསྟན་པའི་དགོས་པ་ནི་མ་དག་པའི་སྣང་
བ་འདི་ཉིད་ཉམས་ཀྱི་སྣང་བར་བསྒྱུར། ཉམས་ཀྱི་སྣང་བ་ཡང་དག་པའི་སྣང་བར་བསྒྱུར་
དགོས་ སོ་ ཞེས་ ཤེས་ པའི་ ཆེད་ ཡིན་ནོ། །སྣང་ བ་ གསུམ་ གྱི་ ལམ་ གྱི་ གཞི་ བཅའི་
དོན། །མཐའ་ཡས་གསུང་ རབ་ གནད་ དུ་ འགྱུར་བའི་ཚུལ། །བློ་ལྡན་བསོད་ནམས་ སེང་
གེས་གཞན་དོན་དུ། །བཀོད་པ་འདིས་ནི་གཞན་ལ་ཕན་གྱུར་ཅིག །ཅེས་པའི་ཡི་གེ་པ་ནི་
གཞོན་ནུ་བཟང་པོའོ།། །།
ཤུ་བྷཾ། །དགེ་བ་འདི་ཡིས་ནམ་མཁའི་མཐའ་ཀླས་པའི། །ལུས་ཅན་ཀུན་གྱིས་བསོད་
ནམས་ ཡེ་ ཤེས་ཚོགས། །མྱུར་ དུ་ བསྒྲུབས་ ནས་ ཚེ་ འདི་ ཁོ་ན་ ལ། །རྡོ་ རྗེ་ འཛིན་ པའི་ ས་
མཆོག་ ཐོབ་ པར་ ཤོག །ཆོས་ ཚུལ་ འདི་ ཡང་ ཉི་ ཟླའི་ དཀྱིལ་ འཁོར་ བཞིན། ། །ཕྱོགས་
བཅུའི་ཐ་གྲུ་ཀུན་ཏུ་གསལ་བ་དང༌། །བློ་གྲོས་པདྨོ་རབ་ཏུ་རྒྱས་བྱས་ནས། །གསང་ཆེན་
བསྟན་པ་ཡུན་དུ་གནས་གྱུར་ཅིག། །།དགེའོ། །དགེའོ། །དགེའོ།། །།
- 14 -

ལམ་འབྲས་སྔོན་འགྲོའི་ཁྲིད་ཡིག་སྣང་གསུམ་མཛེས་རྒྱན།